نگلیریا فاؤلیری
نگلیریا فاؤلیری انگریزی Naegleria fowleri جسے دماغ کھانے والا امیبا انگریزی Braineating amoeba بھی کہتے ہیں ایک ایسا یک خلیاتی امیبا ہے جو صرف آلودہ پانی میں پرورش پاتا ہے یہ جھیلوں تالابوں چشموں سوئمنگ پولوں اور نلکوں کے پانی میں پائے جاتے ہیں جہاں یہ جرثومہ کائی الجی اور مختلف جراثیموں پر گزارہ کرتے ہیں یہ جرثومہ نرم مرطوب مٹی اور تازہ پانی طفیلی ہے اور موسم گرما میں درجہ حرارت کے اضافے کے ساتھ ان کی افزائش کی رفتار بھی تیز ہو جاتی ہے نگلیریا فاؤلیری انسانی جسم میں ناک کے راستے دماغ میں داخل ہوتا ہے اور ناک کی جھلی سے گذر کر یہ طفیلی امیبا قوت شامہ سے منسلک اعصاب کو نقصان پہنچاتے ہوئے دماغ کے اندر داخل ہو کر دماغی خلیات کو اپنی غذا بناتے ہیں اسی بنا پر انھیں دماغ کھانے والا امیبا کہتے ہیں